**Killswitch Engage** *(KsE tai Killswitch)* on yhdysvaltalainen metalcore-yhtye. Se on kotoisin Westfieldista, Massachusettsista. 
Yhtyeen musiikki sisältää extreme metallin ja hardcoren sekoitusta, rankkoja riffejä, tuplabasarin ja satunnaisesti myös blast beatin käyttöä, sekä puhdasta laulua voimakkaan karjumisen ja murinan rinnalla. Yhtyeen musiikissa kuuluu vaikutteita thrash metallista, melodisesta death metallista, heavy metallista ja hardcore punkista.

Yhtyeen laulajien sanoituksia on kuvailtu "myönteisiksi", jotka käsittelevät rakkautta, positiivisuutta, yhtenäisyyttä ja ihmissuhteita. Yhtye on myynyt maailmanlaajuisesti yli neljä miljoona levyä ja yhtyettä pidetään yleisesti "yhtenä metalcoren aloittajayhtyeistä". Killswitch Engage on luokiteltu yhtenä vaikuttavista NWoAHM-yhtyeistä.

Yhtyeen tunnetuimmat kappaleet ovat "My Last Serenade", "The End of Heartache", "Rose of Sharyn", "The Arms of Sorrow", "My Curse", "Starting Over", "Save Me", "In Due Time" ja "Strength of the Mind"

Historia
--------

Entisen yhtyeensä Overcastin hajoamisen takia Mike D'Antonio lähti kasaamaan uutta yhtyettä. Vuonna 1999 hän löysi Dutkiewiczin ja Stroetzelin. Dutkiewiczista tuli rumpali, kun Stroetzel soitti kitaraa. Kolmikko etsi laulajaa ja pestasi Jesse Leachin, entisen Corrinin ja Nothin Stays Goldin laulajan. Tälloin yhtye sai nimekseen Killswitch Engage. Nimi tuli *Salaiset kansiot* -televisio-ohjelman jaksosta *Kill Switch*.

Kiertueella In Flames, Shadows Fall ja Ferret Records huomasivat yhtyeen aggressiivisen liveshow’n. Yhtye kirjoitti levytyssopimuksen ja alkoi äänittää debyyttialbumiaan, joka nimettiin yhtyeen mukaan *Killswitch Engageksi*. Tämä oli tarpeeksi ja yhtye sai levytyssopimuksen Roadrunner Recordsin kanssa. Pian sopimuksen kirjoittamisen jälkeen yhtye päätti tulla viisijäseniseksi ja värväsi entisen AFTERSHOCKin (jossa siis Stroetzel ja Dutkiewicz olivat soittaneet aiemmin) rumpalin, Tom Gomesin.

Vuonna 2002 yhtye julkaisi albumin *Alive or Just Breathing*, joka myi Yhdysvalloissa yli 110 000 kappaletta. Hieman julkaisun jälkeen Leach jätti yhtyeen mentyään naimisiin. Leach ei halunnut olla erossa vaimostaan niin paljon kuin kiertueen aikana joutui olemaan. Leach ahdistui erossa olemisesta ja ilmoitti kiertueen viimeisellä keikalla Seattlessa olevansa liian poissa tolaltaan, eikä voinut jatkaa yhtyeen laulajana. Lisäksi ongelmia tuotti hänen äänensä, joka ei kestänyt ahkeraa keikkailua. Leach erosi äkillisesti kesäkuussa 2002. Hänet korvasi Howard Jones.

Uusi kokoonpano aloitti *Road Rage* -kiertueen Isossa-Britanniassa ja Alankomaissa vuonna 2002 36 Crazyfistsin kanssa. Kiertue jatkui koko loppuvuoden. Vuonna 2003 yhtye julkaisi kappaleen "When Darkness Falls", joka pääsi Freddy vs. Jason -kauhuelokuvan soundtrackille. Samana vuonna yhtye soitti Ozzfestissa. Myös Gomes lähti yhtyeestä asuakseen Las Vegasissa vaimonsa kanssa, joten tilalle otettiin Jonesin toisen yhtyeen, Blood Has Been Shedin, rumpali Justin Foley soittamaan rumpuja. Justinin ensimmäinen kiertue oli MTV2:n Headbangers Ball -kiertue.

Seuraavana vuonna yhtye julkaisi kolmannen albuminsa uuden laulajan ja rumpalin kanssa. *The End of Heartache* julkaistiin 11. toukokuuta 2004. Albumi oli menestys ja myi Yhdysvalloissa yli puoli miljoonaa kappaletta.*lähde?* Myöhemmin samana vuonna yhtye lämmitteli Slayeria ja keikkaili 36 Crazyfistsin, From Autumn to Ashesin ja Eighteen Visionsin kanssa. Albumin nimikappale päätyi pääsingleksi elokuvaan *Resident Evil: Apocalypse*, ja joulukuussa yhtye nimitettiin Grammy-ehdokkaaksi "Paras metalliyhtye" -kategoriassa. Samoihin aikoihin *The End of Heartache* julkaistiin erikoisversiona, joka sisälsi bonuslevyn.

Vuonna 2005 Killswitch Engage soitti uudestaan Ozzfestilla. 22. marraskuuta yhtye julkaisi live-DVD:n *(Set This) World Ablaze*. Se sisälsi 25. heinäkuuta 2005 kuvatun livetaltioinnin Worcesterista. Keikalla esiintyivät myös As I Lay Dying ja Once Beloved. DVD sisältää myös tunnin verran materiaalia: musiikkivideoita sekä esittelyjä yhtyeen jäsenistä. DVD:llä kerrotaan myös, että Leachin ja yhtyeen jäsenet erosivat sovussa eikä mitään kitkaa jäsenien välillä ole.

Killswitch Engage julkaisi neljännen albuminsa *As Daylight Dies* 21. marraskuuta 2006. Albumi on myynyt Yhdysvalloissa 500 000 kappaletta.*lähde?* WWE:n CM Punk käytti entrancemusiikkinaan yhtyeen kappaletta "This Fire Burns".

Vuonna 2009 yhtye julkaisi viidennen albuminsa, jolla on sama nimi kuin yhtyeen debyyttialbumilla: "Killswitch Engage".

Yhtyeen alkuperäiset jäsenet Adam Dutkiewicz, Joel Stroetzel ja Mike D'Antonio esiintymässä vuonna 2009.
4. tammikuuta 2012 yhtye ilmoitti virallisilla nettisivuillaan laulaja Howard Jonesin erottamisesta. Tiedotteessa ei kerrottu varsinaista syytä erotukselle, mutta pari päivää myöhemmin omassa julkaisussaan Jones ilmoitti syiksi pitkään toteamattomana olleen 2. tyypin diabeteksen, joka aiheutti hänelle väsymyksen, sekä toiseksi syyksi sen ettei hän enää innostunut uuden albumin tekemisestä. Yhtye alkoi etsiä uutta laulajaa ja ilmoitti myöhemmin nettisivuillaan 8. helmikuuta 2012, että vokalistin paikan on ottanut Killswitch Engagen entinen alkuperäisvokalisti Jesse Leach, joka lähti yhtyeestä 2002. Vuosikymmenen jälkeen hän on taas yhtyeessä mukana Howardin lähdön jälkeen. Yhtye julkaisi kuudennen albuminsa *Disarm the Descent* huhtikuussa 2013.

Vuonna 2015 yhtye julkaisi uuden kappaleen nimeltä "Loyalty", joka julkaistiin "Catch The Throne: The Mixtape Volume 2"-levyllä, mainostaen Game of Thronesia. Levyllä on myös muita metal-artisteja kuten Mastodon ja Anthrax. Yhtye julkaisi seitsemännen albuminsa *Incarnate* 11. maaliskuuta 2016.

16. elokuuta 2019 yhtye julkaisi kahdeksannen albiminsa nimeltään *Atonement*.

Killswitch Suomessa
-------------------

* Killswitch Engage vieraili ensimmäisen kerran Suomessa Helsingin Nosturissa 26.10.2002.
* Yhtye esiintyi 23.1.2007 Nosturissa
* Tampereen Tullikamarin kulttuurikeskukessa 11.10.2007
* Helsingissä Kaapelitehtaalla 16.10.2007.
* Yhtye esiintyi myös Helsingin Kaisaniemessä Tuska Open Air - festivaaleilla vuonna 2008.
* Vuonna 2009 KSE oli mukana Taste of Chaos -nimisellä kiertueella, jonka viimeinen keikka oli Suomessa 16.12.2009. (Samalla oli yhtyeen viimeinen keikka Howard Jonesin kanssa.)
* 16.4.2013 The Circuksessa
* 10.8.2013 Jurassic Rock, Mikkelissä. (Justin Foleyn korvasi Jordan Mancino As I Lay Dying-yhtyeestä.)
* Killswitch Engage oli Iron Maidenin lämmittelijänä 28. ja 29.5.2018 Hartwall Areenalla.
* 28.10.2019 The Circus, Helsinki

Jäsenet
-------

Yhtyeen nykyinen laulaja Jesse Leach kuvassa.
* Jesse Leach – laulu (1999–2002, 2012–)
* Adam Dutkiewicz – kitara, taustalaulu (1999–), rummut (1999–2002)
* Joel Stroetzel – kitara, taustalaulu (harvoin) (1999–)
* Mike D'Antonio – basso (1999–)
* Justin Foley – rummut (2003–)

### Entiset jäsenet

* Pete Cortese – kitara (2000–2001)
* Tom Gomes – rummut (2002–2003)
* Howard Jones – laulu (2002–2012)

### Aikajana

Diskografia
-----------

|  |  |  |
| --- | --- | --- |
| Studioalbumit
* *Killswitch Engage*  (2000, Ferret Music)
* *Alive or Just Breathing*  (2002, Roadrunner Records)
* *The End of Heartache*  (2004, Roadrunner)
* *As Daylight Dies*  (2006, Roadrunner)
* *Killswitch Engage*  (2009, Roadrunner)
* *Disarm the Descent*  (2013, Roadrunner)
* *Incarnate*  (2016, Roadrunner)
* *Atonement*  (2019)

 | DVD:t
* *(Set This) World Ablaze*  (2005, Roadrunner)
* *Beyond the Flames: Home Video, Part II*  (2016, Roadrunner)

 | Singlet
* *Self Revolution*  (2002)
* *My Last Serenade*  (2002)
* *Rose of Sharyn*  (2004)
* *The End of Heartache*  (2004)
* *My Curse*  (2006)
* *The Arms of Sorrow*  (2007)
* *Holy Diver*  (2007)
* *Reckoning*  (2009)
* *Starting Over*  (2009)
* *Take Me Away*  (2009)
* *Save Me*  (2009)
* *In Due Time*  (2013)
* *Always*  (2013)
* *Strenght of the Mind*  (2015)
* *Hate by Design*  (2016)
* *Cut Me Loose*  (2016)
* *Unleashed*  (2019)
* *I Am Broken Too*  (2019)
* *The Signal Fire*  (2019)
* *I Can't Be the Only One*  (2020)

 |

|  |  |
| --- | --- |
| Musiikkivideot
* *My Last Serenade*  (2002)
* *Life to Lifeless*  (2002)
* *Fixation on the Darkness*  (2003)
* *Rose of Sharyn*  (2004)
* *The End of Heartache*  (2004)
* *A Bid Farewell*  (2005)
* *My Curse*  (2006)
* *The Arms of Sorrow*  (2007)
* *Holy Diver*  (2007)
* *This is Absolution*  (2008)
* *Starting Over*  (2009)
* *Save Me*  (2010)
* *In Due Time*  (2013)
* *Always*  (2013)
* *Strenght of the Mind*  (2015)
* *Hate by Design*  (2016)
* *Cut Me Loose*  (2016)
* *I Am Broken Too*  (2019)
* *The Signal Fire*  (2019)

 | Muuta
* *Fixation on the Darkness* , *MTV2 Headbangers Ball* (2003)
* *When Darkness Falls* , *Freddy vs. Jason (soundtrack)* (2004)
* *The End Of The Heartache* , *Resident Evil: Apocalypse (soundtrack)*, *Guitar Hero: Van Halen* (2004)
* *This Fire Burns*, *WWE Wreckless Intent* (2006)
* *Holy Diver* (Dio Cover), Kerrang! *High Voltage* (2006)
* *A Bid Farewell (live)*, *MTV2 Headbangers Ball: The Revenge* (2006)
* *My Curse*, *Guitar Hero III: Legends of Rock* (2007)
* *Loyalty*, *Catch The Throne: The Mixtape Volume 2* (2015)

 |

Lähteet
-------

1. ↑   (Arkistoitu – Internet Archive) Killswitch Engage - Killswitch Engage - The Review Busters
2. ↑
3. ↑  Korycki, Denise (director), Starace, Lia (editoija). (2005-11-22). (Set This) World Ablaze. [DVD]. Roadrunner Records. Kohdassa 11:40, 14:00, 35:00, 13:18.
4. ↑  The Greatest Metal Bands of All Time *MTV*. Viitattu 3.5.2011. (englanniksi)
5. ↑  Savonen, Henrik: Killswitch Engage palaa Suomeen lokakuussa – myös uusi kappale nyt kuunneltavissa *Rumba.fi*.  25.6.2019. Viitattu 9.1.2020.
6. ↑

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Killswitch Engage**.
* Viralliset kotisivut (englanniksi)
* Killswitch Engage Myspacessa (englanniksi)

Killswitch Engage

| 
* Mike D’Antonio
* Adam Dutkiewicz
* Joel Stroetzel
* Justin Foley
* Jesse Leach

 |
| --- |
| 
* Tom Gomes
* Pete Cortese
* Howard Jones

 |

|  |  |
| --- | --- |
| Studioalbumit | 
* Killswitch Engage (2000)
* Alive or Just Breathing
* The End of Heartache
* As Daylight Dies
* Killswitch Engage (2009)
* Disarm the Descent
* Incarnate
* Atonement

 |
| Singlet | 
* "Self Revolution"
* "My Last Serenade"
* "The Element of One"
* "Rose of Sharyn"
* "The End of Heartache"
* "A Bid Farewell"
* "My Curse"
* "The Arms of Sorrow"
* "Holy Diver"
* "Reckoning"
* "Starting Over"
* "Take Me Away"
* "Save Me"
* "In Due Time"
* "Always"
* "Strenght of the Mind"
* "Hate by Design"
* "Cut Me Loose"
* "Unleashed"
* "I Am Broken Too"
* "The Signal Fire"
* "I Can't Be the Only One"

 |
| Videoalbumit | 
* *(Set This) World Ablaze*
* *Beyond the Flames: Home Video, Part II*

 |